يېرىم سائەت كېچىكىپ، ئىككىنچى قېتىم چىقتىم. توۋا، يەنە ۋاقتتا بولمىغان بۇ ئىشنى دەيمەن! ھېلىقى قىز خۇددى بىر نەرسىنىڭ شەپىسىنى ئالغاندەك، يەنە گېنېراتور ئۆيىنىڭ بوسۇغىسىدا ماڭا قاراپ تۇراتتى. ئادەتتە چۈشۈرگىگە چىقىپ كېتىپ، سائەتلەرچە پەللەمپەيدە ياكى بېتون سۇپىدا ئولتۇرۇپ خىيال سۈرۈپ كېلىدىغان چاغلىرىمدا ھىچ بىرىنىڭ خىيالىغا كېلىپ، نەدە يۈردۈڭ؟ دېمەيدىغان خەقنى، توۋا! ئالاقىزادىلىك ئىپادىلەپ ئۇنى تېخىمۇ گۇمانلاندۇرماسلىق ئۈچۈن دادىل مېڭىپ ئورمان تەرەپكە كەتتىم. ئورمان ئىچىدە — قاراڭغۇلۇقتا تۇرۇپ كەينىمگە قارىغىنىمدا قىز ئىچكىرىگە كىرىپ كېتىپتىكەن، ئۇھ دېدىم-دە، ئالدىمغا — ئورماننىڭ ئىچىگە بۇرۇلۇشۇم بىلەنلا ئۇنىڭ بىلەن بۇرۇن-بۇرۇنغا كېلىشىپ قېلىپ قورقۇپ كەتتىم.
ORG: ئورمان ORG: ئورماننىڭ